Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 235

3. A vizsga értékelése Az előadáselemző esszé értékelésének általános szempontjai: – a feladat megértése, – az ismeretek gazdagsága, – a téma kidolgozottsága, – megszerkesztettség, nyelvhelyesség. 2006/62/II. szám A színházismeret szóbeli vizsga értékelésének általános szempontjai: – a kérdés megértése, – az ismeretek gazdagsága, – a téma kifejtettsége, – a kifejezés pontossága, érthetősége. A BÁBJÁTÉK TANTÁRGY CÉLJA, FELADATA, SZAKMAI KÖVETELMÉNYEI A tantárgy tanításának célja, hogy a tanulók a bábjátékot mint komplex kifejezési formát ismerjék meg a bábkészítés, a bábmozgatás, a (színpadi) játék stb. szintéziseként. Az 1–2–3. évfolyamokon az egyszerű mozgatási és színpadtechnikai módok megismerése és azok játékos alkalmazása a cél, míg a 4. évfolyamokon a kísérletező, kutató munka és a nagyobb technikai tudást igénylő, esetleg bemutatóval végződő felkészülés a jellemző. Követelmények az alapfok évfolyamainak elvégzése után A tanuló legyen képes – tanári/rendezői instrukciók mentén végzett munkára, – jelenet vagy jelenetsor gyakorlás útján történő eljátszására és reprodukálására, – színpadi szituációnak megfelelő improvizációra, – a partnerekkel való alkotó együttműködésre, – a bábjáték komplexitásában rejlő lehetőségek felismerésére és alkalmazására, – önálló feladatmegoldás esetén témaválasztásának és a technikai megoldás melletti döntésének az indoklására, s arra, hogy azt (tanári segítséggel) a megvalósításig végigvezesse. Ismerje – az animáció útján történő kifejezés sajátosságait, – a bábjátékos tevékenység összetevőit, azok egymásra épülését, alkalmazását, – az alapvető bábszínpadi konvenciókat, – az alapvető szakkifejezéseket, – a főbb báb- és színpadtechnikákat. BÁBJÁTÉK TANSZAK A BÁBJÁTÉK TANTÁRGY CÉLJA, FELADATA, SZAKMAI KÖVETELMÉNYEI A tanszak általános céljain és feladatain belül az előkészítő képzés speciális célja, hogy a tanulók – a kisiskoláskor életkori sajátosságainak megfelelően – játékos gyakorlatok keretében sajátítsák el a legalapvetőbb bábos, drámai kifejezésformákat, törekedve az expresszív alkotóképesség megőrzésére, illetve fejlesztésére; megtapasztalhassák a bábkészítés, a figurateremtés lehetőségeit; a megszemélyesítő, önkifejező játék által fejlődjön manipulációs készségük; a bábok mozgatásával, térbe helyezésével fejlődjön mozgáskoordinációjuk, térérzékelő, kommunikációs és kapcsolatteremtő képességük. Az alapfokú képzés során a tanulók a bábjátékot mint komplex kifejezési formát ismerjék meg a bábkészítés, a bábmozgatás, a (színpadi) játék stb. szintéziseként. Az 1–2–3. évfolyamokon az egyszerű mozgatási és színpadtechnikai módok megismerése és azok játékos alkalmazása a cél, míg a 4–5–6. évfolyamokon a kísérletező, kutató munka és a nagyobb technikai tudást igénylő, esetleg bemutatóval végződő felkészülés a jellemző. A bábjáték tantárgy célja és betöltendő feladata, hogy az egyes részterületekre szakosodott tanulók tevékenységének érvényesüléséhez teret adjon, évfolyamonként legalább egy bemutatásra szánt (vizsga-) előadásban összefogja azt, és mindezt a jól megalapozott mesterségbeli tudás művészi szint felé közelítésének, a művészi érzékenység és látásmód kialakításának szándékával. 2006/62/II. szám Követelmények az alapfok évfolyamainak elvégzése után A tanuló legyen képes – a tanári/rendezői instrukciók mentén végzett munkára, – jelenet vagy jelenetsor gyakorlás útján történő eljátszására és reprodukálására, – színpadi szituációnak megfelelő improvizációra, – a partnerekkel való alkotó együttműködésre, – a bábjáték komplexitásában rejlő lehetőségek felismerésére és alkalmazására, – annak felismerésére, hogy egy-egy téma milyen báb- és színpadtechnikai keretek között bontható ki leginkább, – arra, hogy átlássa egy-egy báb- és színpadtechnika alkalmazási lehetőségeinek határait, – önálló feladatmegoldás esetén témaválasztásának és a technikai megoldás melletti döntésének indoklására, s arra, hogy azt (tanári segítséggel) a megvalósításig végigvezesse. Ismerje – az animáció útján történő kifejezés sajátosságait, – a bábjáték kultúrtörténeti szerepét, tradícióit, – a bábjátékos tevékenység összetevőit, azok egymásra épülését, alkalmazását, – a bábszínpadi konvenciókat, – az alapvető szakkifejezéseket, – a főbb báb- és színpadtechnikák elméletét, gyakorlatát. Követelmények a továbbképző évfolyamainak elvégzése után A tanuló legyen képes (az előbbieken kívül) – az emberi és technikai tényezők összehangolt alkalmazására, – különféle szerepek megformálására, – az előadás/próba folyamán szükség szerinti háttérmunkára, munkája során a színpad iránti alázatra, – a bábjáték alkotófázisaiban való részvételre, – elméleti és gyakorlati tudása összekapcsolására, – egyes színházi stílusnak megfelelő játékmódra. Ismerje (az előbbieken kívül) – a darab-, szerep- és előadás-elemzés módszereit, – a rögzített előadásmód és az improvizációs technika közti különbséget, alkalmazási lehetőségeiket, a különböző játékstílusokat, – a társművészetekkel való kapcsolódás lehetőségét, – az egyes működési struktúrákat. A BÁBJÁTÉK TANTÁRGY VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes